**Tiszasüly Község Polgármesterének**

**3/2021. (II.05.) önkormányzati rendelete**

**A hivatali helyiségen kívüli és a hivatali munkaidőn kívül történő házasságkötés engedélyezésének szabályairól és díjairól**

Tiszasüly Község Önkormányzata Képviselő-testületének feladat- és hatáskörében Tiszasüly Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított hatáskörében, az anyakönyvi eljárásról szóló 2010. évi I. törvény 96. §-ában kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. Általános rendelkezések**

**1. §**

E rendelet hatálya Tiszasüly község közigazgatási területén házasságot kötő személyekre, továbbá a Kőteleki Közös Önkormányzati Hivatal által foglalkoztatott anyakönyvvezetőkre terjed ki.

**2. §**

(1)   Az e rendeletben meghatározott díjat a Kőteleki Közös Önkormányzati Hivatal (továbbiakban: Hivatal) házipénztárába vagy bankszámlájára kell befizetni.

(2)   Amennyiben a kérelem elutasításra kerül, az ügyfél a kérelem elutasításáról szóló döntés jogerőre emelkedésétől számított 3 napon belül a befizetett díjat a hivatal házipénztárában átveheti.

**2. A hivatali helyiségen kívüli, valamint hivatali munkaidőn kívül történő házasságkötés**

**3. §**

(1)   Házasságkötés - munkaszüneti nap kivételével - hivatali munkaidőn kívül hétfőn, kedden és csütörtökön naponta 16:00 órától 19:00 óráig, szerdán 17:00 órától 19:00 óráig, pénteken 13:00 órától 19:00 óráig és szombaton 10:00 órától 19:00 óráig terjedő időszakban tartható.

(2) Közeli halállal fenyegető állapot esetén házasságkötés, valamint bejegyzett élettársi kapcsolat bejegyzése munkaszüneti napon is engedélyezhető.

(3)   A hivatali helyiségen kívüli vagy munkaidőn túl történő házasságkötést az 1. melléklet és a 2. melléklet szerinti nyomtatványon kell kérelmezni a házasságkötésre vonatkozó bejelentkezéskor. A kérelmeket írásban vagy elektronikus ügyintézés és bizalmi szolgáltatások általános szabályairól szóló 2015. évi CCXXII. törvényben meghatározott elektronikus úton lehet benyújtani.

(4)   A hivatali helyiségen kívüli házasságkötéshez az anyakönyvvezető nem zárt térben történő közreműködése akkor engedélyezhető, ha a hivatali helyiségen kívüli helyszínen történő anyakönyvvezetői közreműködést ellehetetlenítő körülmények bekövetkezése esetén az esemény lebonyolítására alkalmas helyiség rendelkezésére áll.

(5)   Hivatali helyiségen kívüli, vagy hivatali munkaidőn túl történő házasságkötéshez az anyakönyvvezető közreműködése akkor engedélyezhető, ha az a korábban előjegyzésbe vett házasságkötést, vagy az anyakönyvvezető munkakörének ellátását nem akadályozza.

**4. §**

(1) Az Önkormányzat hivatali munkaidőben és hivatali munkaidőn kívül térítésmentesen biztosítja a házasságkötés lebonyolításához szükséges hivatali helyiséget.

(2) A hivatali helyiségben a házasságkötés lebonyolítása hivatali munkaidőben térítésmentes.

(3) A házasságkötés hivatali helyiségen kívüli helyszínen történő lebonyolításáért anyakönyvi eseményenként 15.000,-Ft + Áfa összegű díjat kell fizetni.

(4) Házasságkötés hivatali munkaidőn túl történő lebonyolításáért anyakönyvi eseményenként 15.000,- Ft + Áfa díjat kell megfizetni.

**3. Hivatali munkaidőn kívül történő házasságkötés esetén a közreműködő anyakönyvvezető díjazása**

**5. §**

1. A hivatali helyiségen kívüli, hivatali munkaidőben történő anyakönyvi esemény lebonyolításában közreműködő anyakönyvvezetőt – ha nem szabadidő kiadását kéri - anyakönyvi eseményenként nettó 5.000,- Ft díjazás illeti meg.
2. A hivatali munkaidőn kívüli hivatali helyiségben, vagy hivatali helyiségen kívüli anyakönyvi esemény lebonyolításában közreműködő anyakönyvvezetőt – ha nem szabadidő kiadását kéri – anyakönyvi eseményenként nettó 10.000,- Ft díjazás illeti meg.
3. Hivatali helyiségben, hivatali munkaidőben történő anyakönyvi eseményben közreműködő anyakönyvvezető közreműködéséért díjazás nem jár.

**4. Záró rendelkezések**

**6. §**

(1)   Ez a rendelet a kihirdetést követő napon lép hatályba.

(2)   Hatályát veszti Tiszasüly Községi Önkormányzat Képviselő-testületének az anyakönyvi események engedélyezésének szabályairól, díjazásáról szóló 15/2016. /XI. 10./ önkormányzati rendelete.

Nagy Richárd dr. Bóné Mónika

Polgármester jegyző

**Kihirdetési záradék:**

A rendelet Tiszasüly Község Önkormányzata hirdetőtábláján történő kifüggesztéssel 2021. február 05. napján kihirdetésre került.

Tiszasüly, 2021. február 05.

dr. Bóné Mónika

              jegyző

1. ***melléklet a …./2021. (II. 0...) önkormányzati rendelethez***

**Kérelem**

***Hivatali helyiségen kívüli házasságkötés engedélyezéséhez***

Alulírottak kérjük házasságkötés hivatali helyiségen kívüli engedélyezését:

Név 1.: ……………………………………………………………………………………

Lakcím: …………………………………………………………………………………..

Kézbesítési cím: ………………………………………………………………………….

Név 2.: ……………………………………………………………………………………

Lakcím: …………………………………………………………………………………...

Kézbesítési cím: …………………………………………………………………………..

A hivatali helyiségen kívüli helyszín:

Tiszasüly, …………………………….(közterület neve) ………….. (házszám)

A 15.000,- Ft + Áfa összegű díjat megfizettük.

Kelt: …………………., ……………év ……………..hónap ………nap

………………………. ……………………………….

 aláírás aláírás

Az engedély kibocsátását javaslom/ nem javaslom. \*

*Engedélyezés esetén a köztisztviselők jogállásáról szóló törvényben meghatározott*

*szabadidőt / az önkormányzati rendeletben meghatározott mértékű díjazást kérem.\**

 ……………………………….

 közreműködő anyakönyvvezető

\*kívánt részt aláhúzni!

1. ***melléklet a …../2021. (II. 0...) önkormányzati rendelethez***

**Kérelem**

***Hivatali munkaidőn kívül történő házasságkötés engedélyezéséhez***

Alulírottak kérjük házasságkötés hivatali munkaidőn kívül történő engedélyezését:

Név 1.: ……………………………………………………………………………………

Lakcím: …………………………………………………………………………………..

Kézbesítési cím: ………………………………………………………………………….

Név 2.: ……………………………………………………………………………………

Lakcím: …………………………………………………………………………………...

Kézbesítési cím: …………………………………………………………………………..

A 15.000,- Ft + Áfa összegű díjat megfizettük.

Kelt: …………………., ……………év ……………..hónap ………nap

………………………. ……………………………….

 aláírás aláírás

*Engedélyezés esetén a köztisztviselők jogállásáról szóló törvényben meghatározott*

*szabadidőt / az önkormányzati rendeletben meghatározott mértékű díjazást kérem.\**

 ……………………………….

 közreműködő anyakönyvvezető

\*kívánt részt aláhúzni!